
NOVAJ ABONANTOJ 


1. S-ro Paul Gŭnther, staciestro en Plauen-Vogtland, Pausaer- 

strasse i, Germanujo. 

2. S-ro Simon, oficisto ĉe la P.L.M.-Fervojoj, 54, rue Jacob, 

Parizo. 

3. S-ro Visocki, Ekaterinoslav, Slujba Sborov, aŭ Sadovaja N° 28. 

4. S-roTessez, Orientaj Fervojoj, 7, bd Rochechouart, Parizo. 


Korelzto. — F-ino Ducroux, maŝinskribistino ĉe la P.L.M.- 
Fervojoj, 5, rue du Jura, Parizo (Francujo). 


AdresŜanĝo . —- S-ro Johannes Engst, Dresden-Lobau, 

Kronprinzenplatz 10. 

KVINA FAKA KONGRESO DE LA FERVOJISTOJ 


Ni memorigas, ke la 5-an de Aŭgusto okazos la Fak- 
kongreso de la Fervojistoj kaj ni petas ĉiujn niajn kamaradojn, 
kiuj intencas partopreni tiun manifestadon, sendi aliĝon poŝt- 
karte kiel eble plej baldaŭ al S-ro George Chilot, en Ville- 
neuve-St-Georges (Francujo). 

PROGRAMO 

Matene. — Vizito de pariza elektra stacidomo kaj labor- 
ejo, sub la gvidado de inĝeniero. 

Vespere, je la 14-a horo. — Kunveno de la Fervojistoj, 
anoj aŭ ne de la Tutmonda Asocio de la Esperantistaj Fervojistoj. 

Raporto pri « Fervoja Esperantisto»; Elekto de la Ko- 
misiaro, kiu okazos voĉe kaj letere je la 4-a ; Esperantista 
eminentulo faros propagandan konferencon ; Frata vespermanĝo 
je la 20-a horo, ĉe la bufedo de la stacidomo de la Fervoja 
Kompanio P. L. M. (bela bufedo ornamita per ornamaĵoj kaj 
plafonaj pentraĵoj). — Prezo : 1 Sm. 60. 

Ni ricevos kun plezuro kaj dankemo ĉiujn ajn proponojn 
rilate al la Kongreso, nia Asocio aŭ «Fervoja Esperantisto». 

Mia forpermesa vojaĝo 1915 


i. 

Jam en pasinta aŭtuno mi promesis al mia amiko Chi-lot 
priskribi kaj presigi mian vojaĝon, en nia gazeto. Nun estas 
la plej urĝa tempo plenumi mian promeson. 

Antaŭ ĉio, mi vizitis mian karegan patrineton kaj miajn 
dekdu gefratojn (6 fratoj kaj ses fratinoj) en mia hejmvilaĝo 
Valdaschaff, apud Aschaffenburg, en Bavarujo. Tie oni festis 
ĵus la plej grandan kaj gravan feston de la jaro, — la sankt- 
igadon de la preĝejo (Kirchweih). En ĉi tiu festo la sanktig- 
ado efektive estas nur la fianka afero ; la ĉefafero estas manĝi 
kaj trinki, muziko kaj danco kaj aliaj amuzaĵoj. Precipe oni 
bakas multege da kukoj, kiujn oni manĝas kun kafo. 

Kiam mi aŭdis, depost multaj jaroj, denove la hejmvilaĝan 
kamparanan muzikon, kaj ldam mi vidis la dancantajn vilaĝ- 
belulinojn kun ŝiaj buboj, min kaptis memoro pri mia belega 
juneco. Ofte kaj ofte mi ja mem dancis kaj kantis, kiel 
junulo en rondo de miaj kamaradoj kaj kamaradinoj. 

« Nu, Ignac, ĉu vi volas danci ? » subite min demandis unu 
el miaj kamaradinoj. 

« Ne, mi ne havas emon kaj plezuron plu al la danco. » 

« Ho — nevere — neeble ! Vi ne dancas plu, vi, kun kiu 
mi ja dancis dum tutaj noktoj, en nia belega juneca aĝo. Mi 
ĉiam ankoraŭ volontege min turnas laŭ la muziko. Venu, venu; 
mi ne permesas, ke vi staru en angulo, kaj rigardu, kiel mal- 
junulo ; saltetu, estu gaja, — nu, venu kaj dancu kun mi. » 

Mi ne povis kontraŭstari al ŝiaj insistaj ĝojigantaj petoj, 
kaj mi dancis, dancis dum la tuta nokto kun miaj maljunaj kaj 
junaj konatulinoj pro konateco, parenceco kaj . . . juneca amo. 
Estis ja certe granda laboro kaj penado al miaj tridek-naŭ-jaraj 
artikoj, sed tamen estis belegaj horoj, kiuj memorigis min al 
mia gajega neforgesebla juneca tempo. 

Postsekvantan tag*on, mi forvojaĝis de mia amata hejmo, tra 
Darmstadt, Mannheim, al Baden-Baden, kie mi restadis unu 
tagon. Mirinde bela urbeto, la paradizo de la Nigra Arbaro 
(Schwarzwald). 

En Basel, kie mi volis renkonti Chilot, venantan el Mŭnchen 
kun sia infano, mi ofte devis iri en la stacidomon por serĉi lin. 
Finĥne mi ekvidis la verdan stelon ĉe sinjoro, kiu havis aspekton 
kiel franco. Ĝoje mi salutis lin, kredante, ke li estas Chilot, 
sed estis Rusterholz, el Basel, kiu ankaŭ atendis Chilot. Ni 
traserĉis ĉiun alvenantan vagonaron, pririgardis ĉiujn vojaĝant- 
ojn, demandis en la informejo, — ĉio vane. 

Elirante el la stacidomo, mi ekvidis sinjoron kun knabino ; 
alproksimiĝante, mi ankaŭ ekvidis la verdan stelon. Dank al 
Dio ! — Chilot estas trovita. 

Ni pasigis kune tre agrablan vesperon kaj sekvantan ma- 
tenon. Bedaŭrinde, Chilot devis forvojaĝi jam sekvantan tag- 
mezon. Li parolis vere tre bone la g*ermanan lingvon, same kiel 
lia infano, tial mi ne necesis paroli esperante. Kun la bona 
espero de sana feliĉa revido, ni adiaŭis. 


II. 

« Estu salutataj en Svislando ! » 

Per jenaj simplaj, sed koregaj vortoj, la svisaj abstinentaj 
kolegoj salutis nin en Zŭrich. E 1 ĉiuj okuloj, el ĉiu manpremo 
oni rimarkis ilian sinceran kaj fidelan amikecon por la. inter- 
naciaj kunhelpantoj kontraŭ la alkoholismo. La 2i-an de Sep- 
tembro, ni kunvenis en la hotelo « Korto deda Sonoriloj », kie 
estis farataj alparoladoj kaj raportoj pri la stato de nia mov- 
ado kaj unuiĝo. 

Post la tagmanĝo, donacita de la svisaj kolegoj, ni faris 
ekskurson al la « Zŭricha monto», akiraĵo de la abstinentaj vir- 
inoj. La vespero kunigis denove la fervojistojn en ĉambrego 
de hotelo « Korto de la Sonoriloj ». Oni povas esti.de diferenca 
opinio, ĉu la muzikaj aŭ la teatraj prezentadoj estis la plej 
bonaj. La kantoj de Fraŭlino Straŭb estis tiel belaj, tiel ĉar- 
maj, ke mi fermis la okulojn kaj nur aŭskultis, kiel en preĝejo 
la sanktajn kantojn de la ĥoro, aŭ kie.l en arbaro la ĝojajn, 
amoplenajn kantojn de la birdetoj. 

La komuna kanto de la holandaj kolegoj : «Vilhelmo de 
Nazaŭ » — malnova holanda popolkanto — faris grandan im- 
preson, per la vira forto, el kiu estis videbla ilia patruja amo, 

ilia propatruja entuziasmo. La abstinenta unuigo «blua kruco > 
donis belegajn gimnastikajn prezentadojn el la svisa glora his- 
torio. Entute — oni nepre devas gratuli al la svisaj abstinenc- 
kolegoj, ĉar ili bonege komprenis, fari certe neforgeseblan ves- 
peron al iliaj internaciaj gastoj. La bavaro gratulas, kaj envias 
vin, karaj svisoj ! Alian matenon, ni vojaĝis kune al Milano 
tra Gotthard. En tiu vojaĝo, ni povis admiri ĉiujn naturbelecojn 
de Svisujo : ĉielaltajn montojn kun eterna neĝo, verdbluajn 
lagojn, freŝajn, agrablajn por la okuloj herbejojn kun brutaroj, 
ĉarmajn valojn kun urboj, urbetoj, vilaĝoj, mi tre bedaŭras, 
ke mi ne estas lerta, pova, por priskribi ĉion, laŭ vereco , sed 
mi tute komprenas la kanton de la svisoj : « Ho Svisujo, ho 
patrujo, kiel bela vi estas ! » En Belincona, la unua italsvisa 
urbeto, ni tagmanĝis kaj promenis al la kastelo « Ŝvic », de 
kie ni ĝuis belan ĉirkaŭrigardon, En ĉi tiea regiono okazis, 
laŭ la historio, multaj bataloj de la diversaj svisaj gentoj. En 
Lugano, ni faris ekskurson al monto « San Salvatore». Ciuj 
rapide donis siajn manpakaĵojn, al la oficejo por konservi, ĉiuj, 
kuris tra la urbeto, por atingi kiel eble plej baldaŭ, la stacion 
de la montfervojo. Neniu el ili ŝajnis atenti la angulajn mal- 
vastajn stratojn kaj stratetojn, la mallarĝajn dometojn, kun 
etaj fenestretoj, la antikvajn konstruaĵojn, la interesan strat- 
vivon, la tutan ĉarman urbeton kun ĝiaj multaj interesaĵoj. 
Nur unu el ĉiuj ne kuris, ne rapidis, la bavaro. La lasta, li 
donis sian manpakaĵon al la konservejo, la lasta, li iris tra la 
urbeto. Li vagis laŭlonge de la lago, promenis tra publikaj 
ĝardenoj, sidiĝis sur benkon ĉe la bordo, pririgardante la bel- 
egan panoramon, la ĉarman idilion, — li revis. Subite, iu lin 
ŝiris el liaj revoj : «Venu, rapidu, se vi volas kunveturi kun 
ni, la vagono jam atendas nin, ĉiuj estas ĉi tie, nur vi mal- 
estas, rapidu, rapidu ! » Vole nevole, li devis kuri, kaj li atin- 
gis ĝustatempe la vag*onon, por veturi sur « San Salvatore »-n 
kun la aliaj. « Halloh, jen la bavaro ; nun antaŭen ! » ili kriis. 

La perspektivo sur la monto estas grandega. La monto 
mem, kun siaj vinplantoj, en la deklivo ; pezaj bluaj kaj blan- 
kaj vinberaroj allogas la fremdulojn el la nordo ; belaj fruktoj 
brilas de la arboj ; piede de la inonto, la idilia urbeto, la verd- 
blua lago, kun ŝipetoj ĉiuspecaj ; norden, vagas la okulo kaj 

vidas la koloson de la Gotthard-montegaro, kun neĝaj kaj gla- 
ciaj pintoj ; sude, vi vidas la superan italan ebenaĵon ; kaj 
super la tuta mirinda pejzaĝo, la brilanta varma suno, kiu bril- 
egas kaj lumetas kaj lumradias en la ondetoj de la lago; la 
sama suno, kiu maturigas la vinberojn, citronojn, oranĝojn; la 
sama suno, kiu ne estas potenca degeli la eternan neĝ'on kaj 
glacion de la montegaro, — ho Svisujo, kiel bela vi estas ! 

En Ciaso, severa limdepaga revizio. 

En Milano, ĉiuj hoteloj estis plenigataj. En tri hoteloj, ni 
petis ĉambrojn, sed vane. Finfine, la hotelo « Maljuna Cervo » 
nin akceptis, Sed, triope, ni devis tranokti en granda ĉambro, 
kie staris sur antikva fajrujo, la figuro de blanka cervo. Cetere, 
ĝi es tis tre bele skulptata el marmoro. Alian tagon matene, 
proksimume okdek fervojistoj kaj fervojistinoj el diversaj lan- 
doj, kunvenis en la vilao reĝa, kie belegaj ĉambroj estis plen- 
igataj per la batalantoj kontraŭ la alkoholismo. Nia prezidanto 
certe estis prava, dirinte, ke la kongreso, ĝis 1913, neniam 
havis tiel belegan kongresejon. Oni preskaŭ ne kuraĝis eiiiri 
en la ĉambrojn, ĉar oni devis kredi, ke tiaj ĉambroj nur estas 
por nobeloj. Fervojistoj estas ja ankaŭ veraj nobeloj, sed nur 
de la laboro. 

La plej grandan impreson faris la alparolado de Profe- 
soro doktoro Cohu-Tatse, el Kioto (Japanujo). Li diris, ke la 
bierfaristoj en Japanujo maflaŭdas la rizbrandon, kiun ia japa- 
noj trinkas jam depost pratempo. Sed ilia mallaŭdo estas mal- 
prava, ĉar la alkoholdiablo de la biero estas multe pli g*randa, 
ol de la rizbrando. Ilia mallaŭdo estas eg'oista ; ili volas for- 
peli la malgrandan brandodiablon por la granda bierdiablo. 

La ŝtatfervojo donis al la kongresanoj specialan vagonaron 
al Como, de kie speciala ŝipo ilin veturigis al la plej interesaj 
lokoj de la belega lago de Como. La vojaĝo estis senpaga; 
treege laŭdinda komplezo de la Italoj. En la ŝipo, la diversaj 
nacioj kantis belajn kantojn de popolo. Mi devas diri, ke plej 
bele kantis la francoj, kies kanto estis esprimo de la franca 
amo por la beleco, ĉarmeco kaj vigleco. Mi havis okazojn, kelk- 
foje, paroli esperante kaj rekomendi Eisperanton. Precipe hiŝ- 
panino — fanatika batalantino por la rajtoj de la virinoj — 
tuj entuziasmiĝis kaj promesis, tre baldaŭ lerni Esperanton. 

Ŝi certe lernas treege facile, ĉar ŝi perfekte parolas 7 diversajn 
lingvojn. Mi ĉiam devis admiri tiun fratilinon, ĉar ŝi povis flue 
interparoladi en sep lingvoj. 

Revojaĝante al Germanujo, mi vizitis perlon de Svisujo : 
Interlaken. Tie mi tentis mian feliĉon ĉe la ruletludo. Mi gaj- 
nis dekkvar frankojn, per kiuj mi povis vivi en Interlaken, tre 
bone, dum la sekvanta tago. 

En Bern mi renkontis neatendite kvar kolegojn-kongres- 
anojn. Ni kune travivis kelkajn plezurajn horojn en la familio 
de kolego Niederhauser. 

La vojaĝo estis bela, plezurplena, instrua kaj vere ne tro 
kara, sed, la plej belaĵo de la vojaĝo estis la hejmveno. Svis- 
ujo estas belega, Italujo estas belega, sed Germanujo estas la 
plej belega lando — por la Germanoj. 

Ignac Hock (en Schwandorf). 


Berna Internacia Kontrakto pri la Fervojaj 
transportaĵoj (Sekvo). 

(6) La postulo pri pago aŭ repago de aldonaj transportaj 
pagoj (artikolo Ill-a, alineoj 1 ĝis 5, kaj artikolo IX-a, alineo 
2 de la plenumaddifinoj) perdas valoron post unujaro, se ĝi ne 
estas konstatita inter la kontraktintoj per atesto, akordo aŭ 
juĝa decido. La perdiĝo de valoro komenciĝas rilate al la pos- 
tuloj pri pago de aldonaj transportaj pagoj per la pago de la 
transporta pago aŭ se transporta pago ne estis pagota per la 
liverado de la komercaĵoj ; rilate al la postuloj pri repago de 
aldonaj transportaj pagoj, ĝi komenciĝos per la pago de la al- 
donaj pagoj. Rilate la perdiĝon de valoro, la difinoj de la ar- 
tikolo XLV-a, alineoj 3 kaj 4 estos uzataj. La difino de la ar- 
tikolo XLIV-a, alineo 1, ne estos uzata. 

Artikolo VHI-a. 

(1) La transporta kontrakto estos plenumata, kiam la ko- 
mercaĵo kun la ŝarĝatesto estos akceptata de la forsenda stacio 
por la transportado. Kiel signo de la akcepto la stampo de la 
dato estos presata sur la sarĝateston flanke de la forsenda 
stacio. 

(2) La stampado estos efektivigata senprokraste post plena 
liverado de la komercaĵoj cititaj en, la satna sarĝatesto kaj se 
la forsendonto tion postulos dum ties ĉeesto, 

(3) La ŝarĝatesto stampita validas kiel dokumento pri la 
transporta kontrakto. 

(4) Tamen la diroj de la ŝarĝatesto pri la pezo kaj la 
nombro de la sendaĵoj ne pruvos kontraŭ la fervoja administra- 
cio riiate al tiuj sendaĵojj kies ŝarĝigo estos prizorgata fianke 
de la forsendonto laŭ la tarifoj aŭ laŭ aparta interkonsento, se 
tia estas permesata en la regiono de la ŝtato, kie ĝi okazas, se 
ne posta pesigado aŭ posta kalkulado okazos flanke de la fer- 
voja administraro kaj tio estos dokumentata sur la ŝarĝatesto. 

(5) La fervoja admimstraro estos devigata atesti la akcep- 
ton de ia komercaĵo, skribante la daton de la akcepto por la 
ekspedado sur duplikaton aldonotan al la ŝarĝatesto. 

(6) Ci tiu duplikato ne havas la validon de ia originala 
atesto, kaj ankaŭ ne tian de Ŝarĝa bilo* 

Artikolo IX-a* 

(1) Kie la naturo de la ŝarĝo postulas pakadon pro la de- 
fendo kontraŭ perdiĝo aŭ difekto dum la transporto la celkon- 
scia prizorgo de ĝi estas afero de la forsendonto. 

(Daŭrigota.) KeUSS, 


Eksterlandaj Asocianoj 

ĉeestontaj al la Kvina Faka Kongreseto de la Fervojistoj 
dum la Pariza semajno : 

S-roj Miehiiclij Linden, Bonnevie, Tinga, Sopotnicki, 
Reuss, Hock, 


Hotelo rekomendinda al Esperantistoj. 

GRAND HOTEL DU GLOBE 

71, rue Monge, Parls 


Cenlra Presejo Esperantista, V. Polgar, 33 T rue Lactfpede* Paris, 

Le gerant: Civono* 




